gu en en en en en en en de en en en en en en en en en en en en en en en en en en it en en en en en en en en de en en en en en en en en en en en en en en gu en gu en fr en en es es en gu gu gu gu gu gu gu gu gu gu gu gu az en en en en en es es nl gu gu en en gu gu gu en gu en gu en gu en en en fr en en en de fr en en en en en en en en en
આઇપીએલ ઃ સ્મિથ સુકાનીપદેથી હટી ગયો, રહાણેને કેપ્ટન બનાવાયો - GujaratInSports
Home Cricket આઇપીએલ ઃ સ્મિથ સુકાનીપદેથી હટી ગયો, રહાણેને કેપ્ટન બનાવાયો
બોલ ટેમ્પરિંગ વિવાદ બાદ રાજસ્થાન રોયલ્સની કપ્તાની છોડી દીધી
સાઉથ આફ્રિકા સામેની કેપટાઉન ખાતેની ત્રીજી ક્રિકેટ ટેસ્ટ દરમિયાન ચગેલા બોલ ટેમ્પરિંગના વિવાદ બાદ ઓસ્ટ્રેલિયન ટીમના સુકાની સ્ટિવન સ્મિથે ઇન્ડિયન પ્રીમિયર લીગમાં રાજસ્થાન રોયલ્સની ટીમની આગેવાની પણ છોડી દીધી છે અને હવે તેને સ્થાને ભારતના અજિંક્ય રહાણેને સુકાની બનાવી દેવામાં આવ્યો છે.
બોલ ટેમ્પરિંગ વિવાદે ઓસ્ટ્રેલિયન કેપ્ટનની પ્રતિષ્ઠાને હાનિ પહોંચાડી છે.
જોકે સાતમી એપ્રિલથી શરૂ થઈ રહેલી ભારતની સૌથી લોકપ્રિય ટી20 ક્રિકેટ ટુર્નામેન્ટમાં સ્ટિવન સ્મિથ રાજસ્થાનની ટીમમાં એક ખેલાડી તરીકે રમવાનું જારી રાખશે.
રાજસ્થાન રોયલ્સ ટીમના ક્રિકેટ વડા ઝુબીન ભરુચાએ એક અખબારી યાદીમાં જણાવ્યું હતું કે સ્ટિવ સ્મિથ માને છે કે હાલના સંજોગોમાં રાજસ્થાન રોયલ્સના હિતને ધ્યાનમાં રાખીને તે કપ્તાની છોડી રહ્યો છે જેથી ટીમ આ ઘટનાને પાછળ રાખીને તેની તૈયારી કરી શકે.
તેને સહકાર આપવા બદલ સ્મિથે બીસીસીઆઈના અધિકારીઓ તથા ભારતીય રમતપ્રેમીઓનો આભાર માન્યો હત તેમ ભરુચાએ ઉમેર્યું હતું.
સ્ટિવન સ્મિથનો આ પ્રકારના નિર્ણય અપેક્ષિત હતો કેમ કે કેપટાઉનમાં જે કાંઈ બન્યું તે બદલ ઓસ્ટ્રેલિયન રમતજગત હચમચી ગયું છે અને સ્ટિવન સ્મિથ તથા વાઇસ કેપ્ટન ડેવિડ વોર્નર ઉપરાંત અન્ય સિનિયર ખેલાડીઓ પર આકરા પગલા લેવાય તેવી સંભાવના છે.
સાઉથ આફ્રિકા સામેની કેપટાઉન ખાતેની ટેસ્ટ દરમિયાન ઓપનર કેમરૂન બેનક્રોફ્ટ કોઈ પીળા કલરના પદાર્થ વડે બોલ ટેમ્પરિંગ કરતો કેમેરામાં ઝડપાઈ ગયો હતો.
ભરુચાએ જણાવ્યું હતું કે કેપટાઉનમાં જે બનાવ બન્યો તેનાથી ક્રિકેટ જગતને ઠેસ પહોંચી છે. અમે બીસીસીઆઈના સતત સંપર્કમાં છીએ અને તેમની સલાહ લઈ રહ્યા છીએ. આ ઉપરાંત અમે સ્ટિવન સ્મિથ સાથે પણ સતત સંપર્કમાં છીએ.
યોગાનુયોગે રાજસ્થાન રોયલ્સ સામે પણ મેચ અને સ્પોટ ફિક્સિંગના આક્ષેપો થયા હતા અને તેની ઉપર બે વર્ષનો પ્રતિબંધ લાદી દેવામાં આવ્યો હતો જેની મુદત પૂરી થયા બાદ આ સિઝનથી રાજસ્થાનની ટીમ આઇપીએલમાં પુનરાગમન કરી રહી છે ત્યારે જ તેનો સુકાની સ્મિથ બોલ ટેમ્પરિંગમાં સંડોવાયો છે.
રોયલ્સની ટીમનો મેન્ટર અને ભૂતપૂર્વ ઓસ્ટ્રેલિયન ક્રિકેટર શેન વોર્ન હાલમાં કેપટાઉનમાં છે અને એમ મનાય છે કે તેણે રાજસ્થાનની ટીમનું સુકાનીપદ છોડી દેવા અંગે સ્ટિવન સ્મિથ સાથે ચર્ચા કરી હતી.
રહાણે અંગે ઝુબીન ભરુચાએ જણાવ્યું હતું કે તે બે વર્ષ અગાઉ રાજસ્થાનની ટીમમાં હતો અને તેનું પ્રદર્શન સાતત્યપૂર્ણ રહ્યું છે. તે ટીમ અંગે સુમાહિતગાર છે. તે ટીમના સુકાની તરીકે શાનદાર ભૂમિકા અદા કરશે તેમાં અમને શંકા નથી.
Previous articleબોલ ટેમ્પરિંગ મેચ ફિક્સિંગ જેવો જ અપરાધ છે
Next articleસ્મિથ અને કોચ લેહમેન સામે આકરા પ્રતિબંધની તલવાર
RELATED ARTICLESMORE FROM AUTHOR
કદાચ ઓસ્ટ્રેલિયા માટે કયારેય નહીં રમું ઃ ડેવિડ વોર્નર
હૈદરાબાદમાં વોર્નરના સ્થાને હેલ્સનો સમાવેશ
રિવર્સ સ્વિંગના જન્મદાતા પાકિસ્તાને કહ્યું આ એક કળા છે
રાજકોટમાં આજથી ઓપન ગુજરાત ફૂટબોલ સ્પર્ધાનો પ્રારંભ
Gujarat Sports - February 24, 2018
અંજુમે સિલ્વર મેડલ પર નિશાન તાક્યું
Gujarat Sports - March 9, 2018
ક્રોસ કન્ટ્રી રેસમાં ઝેવિયર્સ કોલેજ વિજેતા
Gujarat Sports - September 19, 2017
We provide you with the latest news and videos straight from the sports industry.
© 2017 Gujarat In Sports (Vihira Communications)
Edit with Live CSS
Write CSS OR LESS and hit save. CTRL + SPACE for auto-complete.